b'\n_START_ARTICLE_\nHristo Botev\n_START_PARAGRAPH_\nHristo Botev (\xd0\xa5\xd1\x80\xd0\xb8\xd1\x81\xd1\x82\xd0\xbe \xd0\x91\xd0\xbe\xd1\x82\xd0\xb5\xd0\xb2), (Kalofer, 1848 \xe2\x80\x94 Stara Planina, 1. lipnja 1876.), bio je bugarski borac za slobodu i pjesnik._NEWLINE_Hristo Botev bio je sin \xc5\xa1kolskog u\xc4\x8ditelja. Protjeran je iz gimnazije u Odesi 1865. i \xc5\xbeivio je avanturisti\xc4\x8dki zajedno s drugim mladim bugarskim emigrantima, uglavnom u rumunjskim gradovima. Tijekom kra\xc4\x87eg vremena obna\xc5\xa1ao je du\xc5\xbenost \xc5\xa1kolskog u\xc4\x8ditelja. Tako\xc4\x91er je pisao i pjesme. Botev je radio i kao glumac, slovoslaga\xc4\x8d, urednik a izdavao je dvoje revolucionarne socijalisti\xc4\x8dke novine. U prolje\xc4\x87e 1876. imao je jednu od vode\xc4\x87ih ulogu u travanjskoj pobuni, neuspjelom poku\xc5\xa1aju pobune protiv Osmanskog Carstva, kada gine 1. lipnja._NEWLINE_Botev je slavljen u Bugarskoj kao mu\xc4\x8denik za slobodu. Njegovi politi\xc4\x8dki spisi su imali veliki utjecaj. Borio se i protiv utjecaja gr\xc4\x8dkog sve\xc4\x87enstva u Bugarskoj. Snaga njegove pisane rije\xc4\x8di bila je u sarkazmu i gorkoj satiri, daju\xc4\x87i osnove bugarskoj prozi koja je bila u nastanku u tom vremenu. Ve\xc4\x87ina pjesama koje je Botev napisao su poluherojske, patriotske liri\xc4\x8dke pjesme napisane u tonu bugarske narodne poezije. Njegova najpoznatija djela su Had\xc5\xbe Dimitar i Mojoj majci.'